Príloha č.2

                                             Z m l u v a      o      d i e l o,
        na  v ý k o n   s t a v e b n é h o  d o z o r u  a  o d b o r n é h o  p o r a d e n s t v a,
                        uzavretá podľa § 536 a nasl. Obchodného zákonníka v platnom znení

                                                                 m e d z i

       Objednávateľom: Mestská časť Bratislava - Petržalka
                                      Kutlíkova 17, 852 12 Bratislava
                                      IČO: 603 201
                                      V zastúpení: Milan Ftáčnik – starosta
                                       Kontaktná osoba: Marian Miškanin - prednosta
                                      Bankové spojenie:

                 a

      Dodávateľom:

                                                                            

                                                                               Čl. I.
                                                                   Predmet   zmluvy

1.1.	
Predmetom zmluvy je výkon stavebného dozoru v súlade s čl. IV. tejto zmluvy, pri realizácií výmeny okien, dverí a rekonštrukcie striech v školách a školských zariadeniach v Bratislave – Petržalke, ktorých zoznam a špecifikácia bude prílohou tejto zmluvy.

                                                                           Čl. II.
                                                                Termín  plnenia
      
      2.1. 
      Termín začatia: 01/2010
      Termín ukončenia: 10/2010

                                                                          Čl. III.
                                                     Zmluvná cena a platobné podmienky
     
       3.1. 
       Cena za riadne vykonávanú dozornú resp. kontrolnú činnosť pri uskutočňovaní prác je 
       stanovená dohodou zmluvných strán v súlade so zákonom o cenách č. 18/1996 Z. z. 
       v platnom znení, ako cena najvyššie prípustná – pevná cena. Táto cena je stanovená ako 
       jednotková pevná cena, na základe cenovej ponuky, ktorá bola predložená k verejnej 
       súťaži a tvorí prílohu č. 2  tejto zmluvy.
       3.2.
       Cena diela je ...................     slovom............................. bez DPH

       3.3.
       K zmene ceny diela môže dôjsť iba v prípadoch:   
-	zmeny sadzby DPH a iných administratívnych opatrení štátu
-	rozšírenia alebo zúženie predmetu zmluvy zo strany objednávateľa.

3.4.
Dodávateľ predloží faktúru na úhradu za vykonanie predmetu zmluvy po jeho riadnom vykonaní. Podkladom pre fakturáciu bude dodávateľom vystavený a objednávateľom potvrdený odovzdávací a preberací protokol o vykonaní prác.

3.5.
Lehota splatnosti faktúry je 30 dní odo dňa jej doručenia objednávateľovi. Predložená faktúra musí obsahovať náležitosti podľa §71 zák. č. 222/2004 Z z. v platnom znení.

                                                                 Čl. IV.
                                                  Povinnosti dodávateľa

4.1.
Dodávateľ je povinný:
a)	pred začatím stavebných prác oboznámiť sa s podkladmi, na základe ktorých sa pripravuje realizácia prác, najmä s projektom, s obsahom zmlúv a s obsahom stavebného povolenia,
b)	zabezpečiť odovzdanie staveniska zhotoviteľovi stavebných prác a zabezpečiť zápis o tomto odovzdaní a prevzatí do stavebného denníka,
c)	je povinný zúčastniť sa na kontrolnom zameraní okien a dverí zhotoviteľom pred začatím prác,
d)	priebežne kontrolovať dodržiavanie podmienok stavebných povolení a opatrení štátneho stavebného dohľadu, po dobu realizácie stavby, o čom vykoná zápis do stavebného denníka minimálne raz za 3 dni
e)	priebežne kontrolovať tie časti diela vykonávaného zhotoviteľom, ktoré budú v ďalšom postupe zakryté, alebo sa stanú neprístupnými a zapísanie výsledkov kontroly do stavebného denníka, najneskôr do troch dní od ich oznámenia,
f)	systematicky doplňovať projektovú dokumentáciu, podľa ktorej sa stavba realizuje a evidovať dokumentáciu dokončených častí stavby,
g)	je povinný odsúhlasovať dodatky, prípadne zmeny projektu, ktoré nezvyšujú náklady diela, nepredlžujú lehotu realizácie diela a nezhoršujú jeho dohodnuté parametre, najneskôr do troch dní od ich zistenia
h)	bezodkladne informovať objednávateľa o všetkých závažných okolnostiach, priebežne informovať objednávateľa o celom postupe realizácie min. raz za 14 dní
i)	vykonávať kontrolu vecnej a cenovej správnosti a úplnosti oceňovaných podkladov a platobných dokladov / predkladaných zhotoviteľom diela /, ich súlad s podmienkami uzavretých zmlúv o dielo a ich následné predkladanie na úhradu objednávateľovi,
j)	spoluprácu zo spracovateľom projektu pre stavebné povolenie vykonávajúcim odborný autorský dohľad pri zabezpečovaní súladu realizovaných dodávok a prác s projektom
k)	spolupracovať so spracovateľom projektu a so zhotoviteľmi pri vykonávaní alebo navrhovaní opatrení na odstránenie prípadných chýb projektu,
l)	sledovať,  či zhotovitelia vykonávajú predpísané a dohodnuté skúšky materiálov, konštrukcií prác a kontrolu ich výsledkov zapisovať do stavebného denníka,
m)	vyžadovať doklady o preukázaní zhody výrobkov pre stavbu,
n)	sledovať a kontrolovať vedenie stavebného denníka stavbyvedúcim a najmenej jedenkrát za tri dni vykonať zápis z kontroly vykonávaného diela,
o)	kontrolovať postup prác podľa časového plánu stavby a uzavretých zmlúv o dielo a upozorňovať zhotoviteľov na nedodržanie termínov, vrátane prípravy podkladov pre uplatňovanie majetkových sankcií, informovať objednávateľa o postupe prác podľa časového plánu min. raz za 14 dní
p)	prípravu podkladov pre odovzdanie a prevzatie stavby alebo jej časti a účasť na konaní o odovzdaní a prevzatí, po podpísaní protokolu tento odovzdá aj s prílohami t.j. stavebný denník, certifikáty, súpis prác, zástupcovi Strediska služieb školám a školským zariadeniam,
q)	skontrolovať doklady, ktoré doloží zhotoviteľ k odovzdaniu a prevzatiu riadne dokončenej stavby – diela,
r)	kontrolovať odstraňovanie prípadných vád a nedorobkov zistených pri preberaní v dohodnutých termínoch,
s)	kontrolovať resp. dosledovať vypratanie staveniska zo strany zhotoviteľa diela
t)	minimálne raz za 14 dní zvoláva kontrolný deň za účasti riaditeľa školy, zástupcu Strediska služieb školám a školským zariadeniam a objednávateľa.

                                                                        Čl. V.
                                                       Podmienky vykonania diela

5.1.
Dodávateľ bude zabezpečovať predmet plnenia pre objednávateľa na vlastné náklady a na vlastné nebezpečenstvo.
5.2.
Objednávateľ je oprávnený priebežne kontrolovať plnenie predmetu tejto zmluvy. Ak objednávateľ zistí, že dodávateľ nevykonáva riadne povinnosti vyplývajúce z tejto zmluvy, je objednávateľ oprávnený určiť lehotu na odstránenie nedostatkov a v prípade nevykonania nápravy v 15 dňovej lehote, je objednávateľ oprávnený od tejto zmluvy odstúpiť podľa § 345 Obchodného zákonníka.
5.3.
Dodávateľ bude pri plnení predmetu tejto zmluvy postupovať s odbornou starostlivosťou. Zaväzuje sa dodržiavať všeobecné záväzné predpisy a dohodnuté podmienky tejto zmluvy.

                                                                        Čl. VI
				           		 Sankcie

6.1. Za omeškanie so zaplatením faktúry o viac ako 5 pracovných dní môže dodávateľ požadovať zaplatiť od objednávateľa zmluvnú pokutu vo výške 0,025 % z dlžnej sumy za každý i začatý deň omeškania po lehote splatnosti.
 6. 2. Ak si dodávateľ neplní povinnosti uvedené v čl. IV riadne a včas, objednávateľ má nárok na zmluvnú pokutu vo výške 50,-€ za každé porušenie a za každý aj začatý deň až do vykonania nápravy. Zmluvná pokuta nemá vplyv na náhradu skutočne vzniknutej škody podľa § 373 a nasl. Obchodného zákonníka.
6.3. Lehota splatnosti zmluvnej pokuty je zhodná s lehotou splatnosti faktúry dojednanej v bode 3.5.

  						Čl. VII.
                                                         Záverečné ustanovenia

7.1.
Objednávateľ a dodávateľ sa zaviazali, že budú akékoľvek prípadné spory z tejto zmluvy prednostne riešiť vzájomnou dohodou. Ak sa nepodarí odstrániť spor dohodou, je ktorákoľvek zmluvná strany oprávnená predložiť vec na rozhodnutie príslušnému súdu.
7.2.
Meniť alebo dopĺňať text tejto zmluvy je možné len formou písomných dodatkov, ktoré budú platné len ak budú riadne podpísané oprávnenými zástupcami oboch zmluvných strán
7.3.
Neoddeliteľnou súčasťou  tejto zmluvy je cenová ponuka predložená v súťaži ako aj zoznam objektov, na ktorých budú vykonávané stavebné práce.
7.4.
Vzťahy neupravené touto zmluvou sa riadia príslušnými ustanoveniami Obchodného zákonníka .
7.5.
Táto zmluva je vyhotovená v 4 exemplároch, 2 pre objednávateľ a 2 pre dodávateľa.
7.6.
Táto zmluva nadobúda platnosť a účinnosť dňom jej podpisu obidvomi zmluvnými stranami.

V Bratislave,  dňa..................................

Objednávateľ:                                                                                       Dodávateľ: